A Bizottság 1700/2001/EK rendelete

(2001. augusztus 28.)

egyes Észtországból származó feldolgozott mezőgazdasági termékeknek az Európai Közösségbe történő behozatalára alkalmazandó vámkontingensek felfüggesztéséről és megnyitásáról, valamint az 1477/2000/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2580/2000/EK rendelettel [1] módosított, a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre [2] és különösen annak 7. cikke (2) bekezdésére,

tekintettel a legutóbb az Európa-megállapodás kereskedelmi vonatkozásait kiigazító jegyzőkönyvvel [3] módosított, az egyrészről az Európai Közösségek és azoknak az Európai Unió keretében eljáró tagállamai, valamint másrészről az Észt Köztársaság közötti társulást létrehozó megállapodás 2. jegyzőkönyvére [4] és különösen annak 1. és 2. cikkére,

mivel:

(1) A 2906/2000/EK bizottsági rendelet [5] a 2001. évre megnyitotta az Észtországból származó termékek Közösségbe történő behozatalára vonatkozó vámkontingenseket.

(2) Az 1477/2000/EK bizottsági rendelet [6] megállapítja az Európa-megállapodások keretében a 3448/93/EK tanácsi rendelet hatálya alá tartozó árucikkeknek a Közösségbe való behozatalára 2000. július 1-jétől alkalmazandó csökkentett mezőgazdasági alkotóelemeket és kiegészítő vámokat.

(3) Az EU–Észtország Társulási Tanács 2001. július 18-i 6/2001 határozata [7] módosította az Európa-megállapodás 2. jegyzőkönyvét. Az említett határozat módosítja a vámkontingensek mennyiségét, és a csökkentett mezőgazdasági alkotóelemek és kiegészítő vámok kiszámításának rendszerét. A határozat 2001. szeptember 1-jén lép hatályba.

(4) Helyénvaló a 2906/2000/EK rendelettel megnyitott kontingensek alkalmazásának felfüggesztése, és a 2. jegyzőkönyv I. mellékletében előírt új éves kontingensek megnyitása. Minthogy ezek az éves kontingensek 2001. szeptember 1. előtt nem nyithatók meg, így helyénvaló azokat a 2001. évre vonatkozóan a már eltelt időszak arányában csökkenteni. Helyénvaló továbbá eltörölni az 1477/2000/EK rendelettel megállapított csökkentett mezőgazdasági alkotóelemeket és kiegészítő vámokat is.

(5) A legutóbb a 993/2001/EK rendelettel [8] módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet [9] egységes szerkezetbe foglalja a szabad forgalomba bocsátáshoz benyújtott vámáru-nyilatkozatok elfogadási dátumainak időrendjében alkalmazandó vámkontingensek igazgatását.

(6) Az e rendeletben előírt intézkedések összhangban vannak a Szerződés I. mellékletében nem szereplő feldolgozott mezőgazdasági termékek kereskedelmére vonatkozó horizontális kérdésekkel foglalkozó irányítóbizottság véleményével,

ELFOGADTA EZT A RENDELETET:

1. cikk

A 2906/2000/EK rendelet I. mellékletében megnyitott vámkontingensek alkalmazását 2001. szeptember 1-jétől felfüggesztik.

Az Észtországból származó árukra vonatkozó – az e rendelet mellékletében megállapított – közösségi vámkontingenseket évenként, január 1-jétől december 31-ig nyitják meg. A 2001. évre vonatkozóan ezeket 2001. szeptember 1-jétől 2001. december 31-ig nyitják meg.

2. cikk

Az 1477/2000/EK rendelet 2. cikkének hatodik bekezdését, és annak XIII. és XIV. mellékletét el kell hagyni.

3. cikk

Az 1. cikkben említett közösségi vámkontingenseket a Bizottság a 2454/93/EGK rendelet 308a–308c. cikkének rendelkezéseivel összhangban kezeli.

4. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2001. szeptember 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. augusztus 28-án.

a Bizottság részéről

Franz Fischler

a Bizottság tagja

[1] HL L 298., 2000.11.25., 5. o.

[2] HL L 318., 1993.12.20., 18. o.

[3] HL L 29., 1999.2.3., 11. o.

[4] HL L 68., 1998.3.9., 3. o.

[5] HL L 336., 2000.12.30., 54. o.

[6] HL L 171., 2000.7.11., 44. o.

[7] A Hivatalos Lapban még nem tették közzé.

[8] HL L 141., 2001.5.28., 1. o.

[9] HL L 253., 1993.10.11., 1. o.

--------------------------------------------------

MELLÉKLET

Az Észtországból származó áruk Közösségbe történő behozatalára vonatkozó preferenciális vámkontingensek

A kontingens keretén belül alkalmazandó vám mértéke: 0 %.

Tételszám | KN-kód | Árumegnevezés | Éves kontingens mennyisége (tonna) |

2001 | 2002 | 2003 |

(1) | (2) | (3) | (4) | (5) | (6) |

09.6551 | 04031051 | Joghurt, ízesítve, gyümölcs, dió vagy kakaó hozzáadásával is | 67 | 200 | 200 |

09.6552 | 151800 | Állati vagy növényi zsír és olaj és ezek frakciói főzve, oxidálva, víztelenítve, szulfurálva, hővel fújva vagy polimerizálva vagy vegyileg másképp átalakítva is, a 1516 vtsz. alá tartozók kivételével; ebbe az árucsoportba tartozó, másutt nem említett állati vagy növényi zsír vagy olaj vagy ezek frakcióinak étkezésre alkalmatlan keveréke vagy készítménye: | 200 | 600 | 600 |

| – Másféle: |

15180091 | – – Állati vagy növényi zsír és olaj és ezek frakciói főzve, oxidálva, víztelenítve, szulfurálva, hővel fújva, polimerizálva vagy vegyileg másképp átalakítva, a 1516 vtsz. alá tartozók kivételével |

15180095 | – – Más |

09.6553 | 1704 | Cukorkaáru (beleértve a fehér csokoládét is), kakaótartalom nélkül | 140 | 640 | 860 |

09.6517 | ex1806 | Csokoládé és kakaótartalmú más élelmiszer-készítmény , de a 18061015 KN-kód kivételével | 267 | 900 | 1000 |

| 1901 | Malátakivonat; lisztből, darából, keményítőből vagy malátakivonatból előállított, másutt nem említett élelmiszer-készítmény, amely kakaót nem, vagy teljesen zsírtalanított anyagra számítva 40 tömegszázaléknál kisebb mennyiségben tartalmaz; a 0401–0404 vtsz. alá tartozó árukból készített, másutt nem említett olyan élelmiszer-készítmény, amely kakaót nem, vagy teljesen zsírtalanított anyagra számítva 5 tömegszázaléknál kisebb mennyiségben tartalmaz | | | |

09.6554 | 19012000 | – A 1905 vtsz. alá tartozó pékáruk készítéséhez keverék és tészta | 50 | 150 | 150 |

09.6555 | 190190 | – Más élelmiszer-készítmények | 167 | 500 | 500 |

09.6519 | 1905 | Kenyér, cukrászsütemény, kalács, biscuit és más pékáru, kakaótartalommal is; áldozó ostya, üres gyógyszerkapszula, pecsételő ostya, rizspapír és hasonló termék | 100 | 450 | 600 |

09.6556 | 2102 | Élesztő (aktív vagy nem aktív); más egysejtű, nem élő mikroorganizmus (a 3002 vtsz. alatti vakcinák kivételével); elkészített sütőpor: | 217 | 950 | 1250 |

210210 | – Aktív élesztő |

21023000 | – Elkészített sütőpor |

| 2103 | Mártás (szósz) és az ennek előállítására szolgáló készítmény; ételízesítő keverék; mustárliszt és -dara, és elkészített mustár: | | | |

09.6557 | 21032000 | – Paradicsomketchup és más paradicsommártás | 167 | 600 | 700 |

09.6558 | 21039090 | – – Másféle | 50 | 200 | 250 |

09.6559 | 2104 | Leves és erőleves és ezek előállítására szolgáló készítmény; homogenizált, összetett élelmiszer-készítmény | 50 | 150 | 150 |

09.6523 | 210500 | Fagylalt és más ehető jégkrém, kakaótartalommal is | 33 | 150 | 200 |

| 2106 | Másutt nem említett élelmiszer-készítmény: | | | |

09.6560 | 210610 | – Fehérjekoncentrátum és texturált fehérjetartalmú anyagok | 3 | 15 | 25 |

09.6561 | 210690 | – Más: | 200 | 600 | 600 |

21069020 | – – Összetett alkoholos készítmények, az illatanyag alapúak kivételével, italok előállításához |

| – – Más: |

21069092 | – – – tejzsír-, szacharóz-, izoglukóz-, szőlőcukor- vagy keményítőtartalom nélkül vagy 1,5 tömegszázaléknál kevesebb tejzsír- 5 tömegszázaléknál kevesebb szacharóz- vagy izoglukóz-, 5 tömegszázaléknál kevesebb szőlőcukor- vagy keményítőtartalommal |

21069098 | – – – Más |

09.6541 | 22029091–22029099 | Más alkoholmentes ital, a 2009 vtsz. alá tartozó gyümölcs- és zöldséglevek kivételével, a 0401–0404 vtsz. alá tartozó termékből származó zsír- vagy olajtartalommal | 267 | 800 | 800 |

09.6562 | 240220 | – Cigaretta dohánytöltettel: | 33 | 100 | 100 |

24022010 | – – szegfűszeg tartalommal |

24022090 | – – Más |

--------------------------------------------------